Marius Jampolskis

Marius Jampolskis (g. 1978 m. rugpjūčio 18 d. Kaune) – Lietuvos kino ir teatro aktorius, televizijos laidų ir renginių vedėjas ir dainininkas.

 Biografija 
Mokėsi Kauno Milikonių vidurinėje mokykloje. 1997–2003 m. studijavo Lietuvos muzikos akademijos Teatro ir kino fakultete (kurso vad. Vladas Bagdonas).

2003 m. vaidino Vilniaus teatre „Lėlė“. Nuo 2005 m. vaidina LNDT. Yra sukūręs vaidmenų Lietuvos ir Rusijos kino studijų filmuose.

Su buvusia žmona Aiste susilaukė sūnaus Dovydo. 2013 m. rugpjūtį susituokė antrą kartą (žmona Renata Uzialkaitė). 2015 m. su ja susilaukė pirmagimės Viltės.

 Veikla televizijoje 
2008–2009 m. buvo vienas iš LTV muzikinio projekto „Triumfo arka“ vedėjų. Nuo 2009 m. – vienas iš loterijos LNK kanale „Teleloto“ vedėjų. 2010 m. dalyvavo LNK muzikiniame šou „Žvaigždžių duetai“ ir kartu su Algiu Ramanausku-Greitai vedė LNK muzikinį projektą „Lietuvos daina“.Vietoj žadėtos moters M.Jampolskį suporavo su A.Ramanausku 2011 m. kartu su A. Ramanausku tapo LNK laidos „Supermiestas“ vedėjais.

Vaidino televizijos serialuose – TV3 „Moterys meluoja geriau“ ir „Nemylimi“.

 Vaidmenys 

 Teatre 
 1999 m. Studentas. Su Goethes „Faustu“, rež. Valentinas Masalskis, Menų sambūris.
 2003 m. Klounas. Thomas Bernhard. Įpročio jėga, rež. Valentinas Masalskis, LNDT.
 2003 m. Berniukas. Federico Garcia Lorca. Donja Rosita, arba Gėlių kalba, rež. Gintaras Varnas, KVADT.
 2004 m. Juokdarys. William Shakespeare. Karalius Lyras, rež. Valentinas Masalskis, LNDT.
 2004 m. Zametovas, Mikola. Fiodoras Dostojevskis. Nusikaltimas ir bausmė, rež. Gintaras Varnas, KVADT.
 2004 m. Mordredas. Tankred Dorst. Nusiaubta šalis, rež. Gintaras Varnas, SEAS, Menų spaustuvė, KVADT.
 2005 m. Albina Žiupsnytė. Saula, rež. Valentinas Masalskis, LNDT.
 2005 m. Liamšinas. Fiodoras Dostojevskis. Demonai. Nelabieji. Apsėstieji. Kipšai, rež. Jonas Vaitkus, LNDT.
 2005 m. Bobis Franklinas. Ray Cooney. Meilė pagal grafiką, rež. Adolfas Večerskis, LNDT.
 2005 m. Dima. Romualdas Granauskas. Duburys, rež. Sigitas Račkys, LNDT.
 2006 m. Mažasis princas. Antoine de Saint-Exupéry. Mažasis princas, rež. Saulius Mykolaitis, LNDT.
 2006 m. Mudakas. Juozas Glinskis. Vieno tėvo vaikai, rež. Gytis Padegimas, LNDT.
 2006 m. Rašytojas Kostas Skinkys. Vytautas V. Landsbergis. Bunkeris, rež. Vytautas V. Landsbergis, LNDT.
 2007 m. Dievas. Elfriede Jelinek. Bembilendas, rež. Yana Ross, LNDT.
 2008 m. Kunigas. D. Waserman, J. Darionas, M. Leigh. Žmogus iš La Mančos, rež. Adolfas Večerskis, LNDT.http://www.teatras.lt/person_item.php?strid=1031&id=5942

 Kine 
 2005 m. Dievų miškas
 2006 m. Chotabyčius
 2008 m. Kolekcionierė
 2008 m. Teatro aktorius. Kai aš buvau partizanas, rež. Vytautas V. Landsbergis, A Propos

 Televizijoje 
 2008 m. – 2020 m. Moterys meluoja geriau (TV serialas) (Donatas)
 2009 m. Nemylimi (TV serialas) (Tauras Liutkevičius – Liukas)
 2016 m. Rezidentai (TV serialas) (Tomas Igaunis)
 2018 m. Pasmerkti IV (TV serialas) (Tauras Liutkevičius – Liukas)

 Apdovanojimai 
 2005 m. „Auksinis scenos kryžius“ geriausio jauno menininko kategorijoje
 2008 m. „Sidabrinė gervė“ geriausio metų kino aktoriaus kategorijoje
 2010 m. LNK muzikinio projekto „Žvaigždžių duetai 4“ auksiniai mikrofonai (su Irūna Puzaraite) „Žvaigždžių duetų“ finale nugalėjo mylimosios O. Kolobovaitės palaikymą užkulisiuose jautęs M. Jampolskis
 2013 m. Geriausias metų aktorius (Sidabrinė gervė) http://lzinios.lt/lzinios/Kultura-ir-pramogos/iteiktos-sidabrines-gerves-/155475
 2017 m. Žurnalo „Žmonės“ apdovanojimuose „Žmonės 2017“ laimėjo „Mylimiausias metų aktorius“ nominacijoje

 Šaltiniai 

Kategorija:Lietuvos aktoriai
Kategorija:Lietuvos laidų vedėjai
Kategorija:Lietuvos renginių vedėjai